Publication: Magyar Közlöny
Issue: MK-2009-193 (Year: 2009, Number: 193)
Era: 2004-2010
Section: 6. számú melléklet a 317/2009. (XII. 29.) Korm. rendelethez
Paragraph Index: 1540

k) Az 5. pont ötödik és hatodik bekezdése helyébe a következõ szövegrész lép: „A befektetési célú finanszírozási mûveletek közé tartoznak a tartós hitelviszonyt megtestesítõ értékpapírok értékesítése (beváltása) és vásárlása, a hosszú lejáratú hitelek felvétele és törlesztése, valamint a hosszú lejáratú kötvények kibocsátása és visszavásárlása, eladása. Ezen pénzügyi mûveletek hatását az államháztartás szervezete köteles finanszírozási elõirányzatként és annak teljesítéseként szerepeltetni a megfelelõ kiadási/bevételi jogcímeken. A forgatási célú finanszírozási mûveletek közé tartoznak: a forgatási célú értékpapírok értékesítésével (beváltásával), vásárlásával, a rövid lejáratú hitelek, rövid lejáratú támogatási kölcsönök, a rövid lejáratú mûködési (likviditási) célú hitelek felvételével és visszafizetésével, valamint a mûködési célú rövid lejáratú kötvény kibocsátásával és beváltásával kapcsolatos pénzügyi mûveletek bevételei és kiadásai. A forgatási célú finanszírozási pénzügyi mûveletek (a rövid lejáratú hitelek kivételével) az Áht. és az Ámr. alapján elõirányzatként, illetve annak teljesítéseként el nem számolható és meg nem jeleníthetõ bevételek és kiadások teljesítésével járnak együtt, a pénzeszközök változását eredményezik. Az államháztartás szervezete a forgatási célú finanszírozási mûveletekhez kapcsolódó eszközök és források változását (a rövid lejáratú hitelek kivételével) szakfeladatain nem jelenítheti meg.”

Source: https://magyarkozlony.hu/hivatalos-lapok/0d771e018fbcd1fd65bc9df9e2a4fbcb6a5eb917/dokumentumok/5a39ff5d46545aecf4b7e5d15e5924f307898fec/letoltes